Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Elämä tekee sen, mitä elämä tekee".
Aiheena on, miten Jumala voi tehdä tavallisesta elämästä jotain huikeaa.
Karen esittelee helmiä uudesta kirjastaan.
Tänään aiheena on ajan satsaaminen omaan mielenterveyteen.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre.
Rakastamme sinua ja olemme sitoutuneet auttamaan sinua -
ja Kristus-ruumista kaikkialla maailmassa kasvamaan Kristuksessa.
Tänään puhun siitä, että potentiaalisi on paljon suurempi kuin tajuatkaan.
Myöhemmin ohjelmassa tapaat vaimoni.
Hänellä on sinulle erityistä asiaa.
Ohjelman lopussa kerron muutamia salaisuuksia -
näkymättömästä ulottuvuudesta.
Aloitetaanpa. Kuvitelkaapa hetki.
Tämä on tosi juttu.
Se tapahtui lähetysmatkalla joitain vuosia sitten.
Edessäni seisoi nuori mies ilkosillaan, -
samoin kaikkien muidenkin edessä.
Hän seisoi kainostelematta karjatarhan vieressä, -
samalla kun hänen isänsä lauloi ja valeli hänet vuohenmaidolla.
Alaston poika oli perheen esikoispoika.
Myöhemmin sinä päivänä hän meni naimisiin -
naisen kanssa, jonka hänen isänsä oli ostanut -
useiden vuohien ja lehmän hinnalla.
Se, mitä näin, oli osa heimon häärituaaleja.
Myöhemmin iltapäivällä tulevan vaimon -
piti käydä läpi kivulias seremonia, -
kun hänen miehensä löi häntä selkään kepillä useita kertoja.
Siitä tuli syvät haavat, jotka myöhemmin arpeutuisivat.
Sitä oli rankka katsella.
Sitä oli vaikea uskoa edes todeksi.
Siellä oli kuumaa, likaista ja pölyistä.
Ympärilläni oli kuivista harmaista oksista kyhättyjä majoja.
Siellä ei ollut sähköä, matkapuhelinverkkoa eikä edes teitä.
Tajusin, että lukuisa määrä yksittäisiä tapahtumia -
oli tuonut minut sinne, -
yhteen maailman viimeisistä saavuttamattomista kansoista.
Heimon luo, joka elää edelleen niin kuin se on elänyt tuhansia vuosia.
Ennen kuin edes pääsin sinne, minun piti istua lentokoneessa kauan.
Sitten piti ottaa toinen lento.
Ja kun viimeinenkin sivistyksen merkki oli jäänyt taakse, -
piti ajaa Jeepillä tuntikausia tietä, joka ei edes ollut tie.
Lopulta pääsin tämän heimon alueen laitamille.
Olin Afrikassa -
Etelä-Sudanin, Kenian ja Etiopian rajamaastossa.
Siellä aika oli pysähtynyt. Tämä ainutlaatuinen osa Afrikkaa -
löydettiin vasta kymmenisen vuotta sitten.
Nyt aluetta suojellaan, joten valtaosalla heimoja -
ei vieläkään ole ollut yhteyttä ulkomaailmaan.
En ollut yksin. Mukanani oli kaksi kameramiestä, -
Afrikan-työn johtaja ja kolme opasta, jotka tunsivat heimojen alueen.
Koko tiimi oli palveluksessani.
Kun seisoin alastoman miehen edessä, mietin jälleen, -
miten tämä oikein tapahtui.
Miten epätodennäköinen matkani oli ollut.
Olin varttunut pienessä kylässä.
Meillä oli tyypillinen työväenluokan elämäntapa.
Ja nyt olin siellä.
Kukaan ei sillä hetkellä miettinyt samaa kuin minä.
Tiimi, joka minulla siellä oli, -
piti rooliani johtajana täysin luonnollisena, -
mutta sitä se ei ollut minulle. Se ei olisi ikinä tapahtunut itsestään.
Tapahtui elämä. Elämä tekee sen, mitä elämä tekee. Sitä elämä on.
Tulevaisuutta ei voi ennustaa.
Olen julkaissut monia kirjoja monilla kielillä.
Niistä monet kirjoitin englanniksi, -
vaikka reputin ruotsin ja englannin koulussa.
Kirjailijaksi tuleminen oli sellaista, -
mitä minä tai kukaan muu ei olisi ikinä kuvitellutkaan.
Aioin seurata isäni jalanjälkiä ja työskennellä paperitehtaalla -
tai korkeintaan ryhtyä hoitamaan kyläkauppaa.
Itse asiassa minulla ei ole ollut juurikaan osuutta siihen, -
miten elämäni meni. Se ei ole minun ansiotani.
En edes pidä itseäni niin kyvykkäänä, -
sillä silloin en olisi rehellinen.
Miksen? Koska se, missä tänään olen, -
liittyy siihen, miten elämä on johdattanut.
Kysymys onkin, onko elämässä kaikki sattumaa, -
pelkkä tapahtumien sarja.
Vai onko taustalla jokin tarkoitus?
Ohjaako sitä näkymätön voima, ja jos ohjaa, kuka tai mikä se on?
Sen kysymyksen me kaikki olemme esittäneet itsellemme -
jossain elämämme vaiheessa.
Onko olemassa jotain muuta, mitä emme voi nähdä ja koskettaa?
Sama on tapahtunut monille muillekin. Heistä yksi oli Pietari-niminen mies, -
joka varttui pikkukylässä Lähi-idässä kalastajan poikana.
Hänen suvussaan oli aina kalastettu.
Heillä ei ollut muita tavoitteita kuin olla aina kalastajia.
Mutta sitten teki sen, mitä elämä usein tekee, -
ja muutti kaiken.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Elämä tekee sitä, mitä elämä tekee."
Hei taas. Jäimme siihen, että aloin puhua Pietarista.
Jos joku antaisi minulle tehtäväksi muuttaa maailma, -
valitsisin tiimini hyvin huolellisesti.
Jokainen tiimiläinen tarvitsee koulutusta, osa enemmän kuin toiset.
Jeesuksen suunnitelma oli valita ja kouluttaa kaksitoista johtajaa, -
jotka myöhemmin jatkaisivat Hänen aloittamaansa työtä.
Yksi Hänen valitsemistaan oli Pietari.
Hän oli kouluja käymätön kiihkeäluontoinen kalastaja, -
joka oli ikänsä vain kalastanut Genesaretilla.
Se oli hänen maailmansa, ja se oli pieni maailma.
Minä en olisi ikinä valinnut Pietaria.
Hän kuului niihin, jotka tarvitsisivat paljon koulutusta.
Hänellä ei ollut ulkoisia pätevyyksiä tehtävään, johon Jeesus hänet kutsui.
Mutta sepä ihmisissä onkin niin hienoa, piilossa oleva potentiaali.
Loppujen lopuksi Pietarista olikin siihen, -
mutta ennen kuin se tuli selväksi, -
Pietarin ja kaiken hänen ympärillään piti käydä kova koulu.
Pietari ei tajunnut, kuka hän on oikeasti.
Hän ei tiennyt, millainen kapasiteetti hänessä uinui.
Tiedätkö sinä, kuka sinä oikeasti olet?
Minäkään en tiennyt, kuka minä oikeasti olin.
Ei edes oma äitinikään olisi osannut ennustaa, -
mitä elämässäni tapahtuu, -
vaikka hän aina näki minussa parhaat puolet.
Tämä on ajatuksia herättävä juttu.
Voit olla enemmän kuin tajuatkaan.
Sinussa on potentiaali, jota kukaan muu ei voi nähdä -
ja josta kenelläkään ei ole aavistusta.
Se motivoi minua, kun työskentelen ihmisten kanssa, -
sen valtavan potentiaalin löytäminen, jonka uskon olevan kaikissa.
Minua harmittaa, jos jonkun potentiaalia -
ei ole löydetty tai hyödynnetty.
Olen huomannut, että Jumala tietää, keitä me olemme.
Hän näkee meidät eri vinkkelistä.
Hän ei tuijota kulttuuriasi, sukuasi, tekojasi ja tekemättä jättämisiäsi.
Hän näkee sinut, ja minä uskon, että Hän antaa elämän tapahtua.
Elämän keskellä saamme tehdä valintoja, -
joiden seurauksia emme aina tajua.
Näemme, mistä polku alkaa, mutta emme sitä, mihin se päättyy.
Saatat pohtia, mitä jos kulkee tilaisuuden ohi.
Minun kokemukseni on se, että jos jää laivasta, tulee uusi laiva, -
ei välttämättä samalla tavalla tai samassa paikassa. Sitä elämä on.
Elämä tapahtuu uudelleen ja uudelleen.
Sellaista elämä on. Vaikka olisit luovuttanut elämän suhteen, -
elämä ei ole luovuttanut sinun suhteesi.
Se, että tuntee olevansa huono, ei tarkoita, että on huono.
Elämä rakastaa sinua, ja Jumala on totuus ja elämä.
Totuus sinusta on fantastinen.
Voit olla joku, jota et osaa edes kuvitella.
Minulla ei ollut aavistustakaan, kuka olin.
En ole varma, tiedänkö vieläkään kaikkea, -
mutta elämä tietää, kuka olen.
Siksi on niin tärkeää elää tässä hetkessä.
Elämä ei ole eilen eikä huomenna. Elämä on tänään.
Elämä tapahtuu nyt.
Kun annamme ympäristömme, epäonnistumistemme -
ja muiden ihmisten odotusten määrittää, keitä olemme, -
meistä tulee se, mitä muut odottavat.
Se voi olla osittain oikein, mutta se voi olla myös täysin väärin.
Siksi yritän kertoa teille, -
että Pietarille ja minulle elämä tapahtui niin, -
ettei meistä kummastakaan tullut sitä, -
mitä kaikki muut olivat päättäneet tai odottaneet meistä tulevan.
Kun Pietari ja minä katselemme taaksepäin, molemmat tajuamme, -
että sosiaalinen ympäristö oli väärässä meidän suhteemme.
Se, mitä elämä meille teki, oli kovaa, epämukavaa ja kivuliasta.
Se järkytti meitä ja ajoi meidät hulluuden partaalle, -
mutta elämä osui oikeaan. Se teki meistä sen, keitä olemme, -
eikä siksi, jonka kaikki muut olivat päättäneet meidän olevan.
Ehkä siksi katsot tätä ohjelmaa.
Elämä tapahtuu koko ajan. Elämällä on suunnitelma.
Elämä tekee sen, mitä elämä tekee, ja sitä elämä on.
Mennään elämän mukana yksi pieni askel kerrallaan.
Mihin matka meidät vie? Yksin elämä tietää.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa kanssanne joitain asioita, -
joita olen oppinut ammattiterapeuttina.
Jeesus oli monia asioita.
Hän oli muun muassa loistava terapeutti.
Minua kiehtoo se, kuinka hyvin Jeesus osasi lukea ihmisiä -
ja heidän tilanteitaan.
Kun Jeesus sanoo, että te tulette tuntemaan totuuden, -
ja totuus vapauttaa teidät, -
minusta se tarkoittaa, että meidän pitää ymmärtää todellisuus -
sellaisena kuin se on, ennen kuin voi alkaa parantua.
Raamattu sanoo myös, ettei ole mitään peitettyä, -
mikä ei tule paljastetuksi, -
eikä mitään salattua, mikä ei tule tunnetuksi.
Se tarkoittaa, että totuus tulee aina lopulta esiin, -
vaikka siinä voi joskus mennä aikaa.
Totuutta ei voi lakaista maton alle ja jättää huomiotta.
Jos tekee niin, se vaikuttaa kielteisesti mielenterveyteen.
Yksi avain mielenterveyden parantamiseen -
on ladata akkuja -
ja etsiä tasapaino sen välille, mitä antaa ja mitä saa.
Akut latautuvat, kun vietät aikaa sellaisten ihmisten seurassa, -
jotka nostavat sinua, validoivat tunteesi ja ymmärtävät sinua.
Se, että tuntee olevansa arvostettu, on perustarve, josta saamme energiaa.
On ihana tunne, kun joku validoi ja näkee.
Tajuatko, miten tärkeä on sana "ei"?
Se, että osaa sanoa "ei", on tärkeää itsensä suojelemisen -
ja omien voimien säästämisen kannalta.
Sana "ei" osoittaa sen, että sinulla on rajoja, -
sekä sen, mitkä rajasi ovat.
Rajojen asettaminen auttaa kehittämään integriteettiä.
Rajojen asettaminen ei ole automaattista.
Se on taito, joka kehittyy.
Jos sinun on vaikea asettaa rajoja, -
syynä on usein pelko.
Vastaus siihen, mitä pelkää, löytyy monesti menneisyydestä.
Onko joku läheinen pettänyt sinut?
Eikö kukaan välittänyt mielipiteistäsi, ajatuksistasi ja tunteistasi?
Eikö kukaan kuuntele tai usko sinua?
Kenties tunteiden ilmaisu tai "ein" sanominen olivat kiellettyjä.
Kenties pelkäät rajojen asettamista, -
koska pelkäät jääväsi yksin ja tulevasi hylätyksi.
Ehkä pelkäät sitä, ettei sinusta pidetä.
Otatko usein syyn niskoillesi? Oletko usein epävarma siitä, toimitko oikein?
Rajojen asettamisen vaikeudelle voi olla monia syitä.
Siksi täytyy selvittää, mikä sitä aiheuttaa.
Pelkoa voi alkaa käsitellä, kunhan ensin on selvitetty sen syy.
Kun ongelma on tunnistettu ja käsitelty, -
se ei enää pääse hallitsemaan.
Kun se on poissa, sinusta tulee rohkeampi -
ja alat puolustaa itseäsi.
Uskallat kääntyä ja kävellä pois, jos joku kohtelee sinua huonosti.
Uskallat asettaa tavoitteita, -
samalla kun itsekunnioituksesi ja integriteettisi kasvavat.
Sinusta tulee se, joksi sinut on tarkoitettu.
Muista, että voit tehdä omat valintasi omien rajojesi mukaisesti.
Tahdon sinun tietävät, että olipa tilanne mikä tahansa, -
voit alkaa hoitaa mielenterveyttäsi.
Vaikka asiat, joita käsittelet, tuntuvat kipeiltä ja aikaa vieviltä, -
prosessi menee koko ajan eteenpäin.
Olet sen arvoinen, ja matkasi alkaa nyt.
Hei taas. Vaihdan nyt aihetta -
ja opetan suosikkiteemastani, näkymättömästä ulottuvuudesta.
Esitän muutaman kysymyksen.
Jos hengellinen maailma on olemassa, miksi emme näe sitä?
Onko se aina ollut sellainen?
Miten ne voivat nähdä sinut, mutta sinä et voi nähdä niitä?
Vastaan näihin kysymyksiin tänään ja autan näkemään, -
että jos hengellinen ulottuvuus on olemassa, -
pitää osata toimia näkymättömässä todellisuudessa.
Älä jätä niitä huomiotta, sillä ne eivät jätä huomiotta sinua.
Jumala loi maailman, jossa ihminen voi nähdä hengellisen maailman -
yhtä luonnollisesti kuin fyysisen maailman.
Kun Aadam lankesi syntiin, kaikki muuttui.
Ovi hengelliseen ulottuvuuteen hengessämme suljettiin.
Sen jälkeen ihmisen elämä on ollut hengellisesti raajarikkoista.
Etsimme koko ajan sitä osaa meissä, joka menetettiin, -
sitä hengellistä ulottuvuutta meissä, -
joka pystyi näkemään ja kokemaan hengellisen maailman -
yhtä selvästi kuin näkyvän maailman ympärillämme nyt.
Hengellinen osa meissä, osa, joka havaitsee hengellisen maailman, -
vahvistaa, että on jotain muutakin. Sen pystyy aistimaan.
Siksi kautta historian on pohdittu samaa kysymystä yhä uudelleen.
Miten saan kontaktin siihen, mitä en pysty näkemään?
Kaikissa kulttuureissa, heimossa ja kansassa -
luomisesta asti on ollut niitä, jotka ovat kehittäneet tekniikoita -
porttien avaamiseen ja siltojen rakentamiseen -
näkyvän ja näkymättömän maailman välille.
Siksi kaikilla kulttuureilla on jotain yhteistä.
Niin sademetsän viidakoissa -
kuin Fortune 500 -listan yhtiöiden hallituksen huoneissa -
on kaikissa on jokin versio noitatohtorista.
Kutsu häntä miksi haluat, taikuriksi, noidaksi, selvänäkijäksi, -
shamaaniksi tai pyhäksi mieheksi.
Hänellä voi olla kaulassaan silkkisolmio tai apinanhammas, -
mutta hänen tehtävänsä on sama, -
luoda yhteys toiseen puoleen, näkymättömään ulottuvuuteen.
He voivat jopa onnistua antamaan meille vastauksia toiselta puolelta, -
mutta ongelma on se, ettei tiedä, keneltä vastaukset tulevat.
Se, että saa vastauksen, ei tarkoita, että vastauksen antaja on hyvä.
Kaikella on aina hintansa.
Tiedosta pitää maksaa.
Olipa se totuus tai valhe, sillä on aina hintalappu.
Ainoa tieto, jonka saa ilmaiseksi, on se, josta Jeesus on jo maksanut.
Maallistuneen kulttuurin ongelma on se, -
että hengellinen ulottuvuus on yhä hyvin todellinen osa olemassaoloa.
Näkymätön ulottuvuus on kaikkialla ympärillämme.
Ne voivat nähdä ja kuulla sinut, mutta sinä et tavallisesti niitä.
Voit jättää hengellisen ulottuvuuden huomiotta, -
mutta se ei jätä huomiotta sinua.
Joko teet sille jotain, tai se tekee jotain sinulle.
Demonit ovat todellisia. Ne ovat yksilöitä ilman luonnollista kehoa.
Ne pääsevät luonnolliseen maailmaan ainoastaan kehon kautta.
Se voit olla sinä.
Jos demoni haluaa toimia luonnollisessa maailmassa, -
siihen paras on ihmiskeho.
Kehon kautta ne pääsevät luonnolliseen ulottuvuuteen.
Jos jonkun hengessä on ovi auki, -
demonit yrittävät tulla sisään.
Pitää ymmärtää, että jos avaa väärän oven hengelliseen maailmaan, -
vaarana on, että päästää irti voimia, -
jotka haluavat ainoastaan teurastaa, tappaa ja tuhota.
Mutta totta kai tiedät, -
että hengelliseen ulottuvuuteen on vain yksi laillinen ovi.
Jumala puhuu sinulle Poikansa kautta.
Pojalta saat kaiken tiedon, mitä tarvitset -
elämiseen maailmassa, jossa on piilossa pysyvä ulottuvuus.
Jeesus teki hyvin selväksi sen, että mikä on syntynyt Hengestä, on Henki -
ja että Hän kastaa sinut Pyhällä Hengellä -
ja että Pyhä Henki johdattaa sinut kaikkeen totuuteen.
Se on ainoa laillinen silta näkymättömään ulottuvuuteen.
Se kulkee Pyhän Hengen kautta.
Häntä ei voi lahjoa. Hänessä ei ole valhetta. Hän on tinkimätön.
Hän toimii Jeesuksen ja Isän auktoriteetilla.
Pyhä Henki on ainoa, -
johon voi luottaa, kun haluaa päästä hengelliseen ulottuvuuteen.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz